Honda esitleb Jazzi värsket ilmet ja uut mootorivalikut
#000000
Sportlikum välisilme ja uus varustustase Dynamic
Esimest korda on Jazzi jaoks saadaval 130 hj bensiinimootor
Endiselt väga mitmekülgne ja oma klassi suurima sõitjateruumiga
Uut mudelit saab Euroopas tellida alates septembrist
#000001
Värske ilmega Honda Jazzi esitleti 2017. aasta Frankfurdi autonäituse eel. Uuendusi on tehtud välisilmes ja salongiviimistluses ning esimest korda on Euroopas nüüd uus Jazz saadaval ka 130 hj (96 kW) 1,5-liitrise i-VTECi bensiinimootoriga.
#000002
Väliskujunduse muudatused viivad Jazzi kooskõlla Honda mudelivaliku värskeima stiiliga, mis hõlmab nn katkematu tiiva ilmega esitulesid ja iluvõret. Eesmine põrkeraud on teravate vormidega ning õhuavasid ümbritsevad jõulisemad raamid. Tagaosa põrkeraua detailid on ühendatud läikivmusta iluliistuga. Välimuse uuendustele paneb punkti Skyride Blue metallikvärvi lisamine uue värvitoonina.
#000003
Honda 130 hj bensiinimootor ühendab suure võimsuse ja väikese kütusekulu ning vastab rangetele Euro 6 heitenormidele. Selle kütusekulu CVT-automaatkäigukastiga mudeli korral on 5,4 l / 100 km ja CO2 heitkogus alates 124 g/km. CVT-süsteemi on muudetud, et tagada kiirendamisel lineaarsem ja parem reageerimisvõime.
#000004
130 hj bensiinimootor on saadaval uue Dynamic varustustasemega. Kõnealuse varustustasemega lisandub alumise iluvõre peenem alaliist ja tagumise põrkeraua kolme ribiga difuusor – mõlemad on viimistletud sportliku punase ehistriibuga. Samuti kuuluvad varustustaseme Dynamic juurde LED lähituled, eesmised udutuled, küljelaiendid, tagaluugi spoiler ja läikivmustad 185/55 R16 valuveljed. Salongi iseloomustavad istmete ainulaadsed peenetriibulised mustrid ning nahkkattega rool ja käigukanginupp; neid kõiki täiustavad oranžid õmblused.
#000005
Uue Honda Jazzi puhul on säilinud varasema mudeli erakordne mitmekülgsus, kaasa arvatud 354-liitrine pakiruum (tagaistmete allaklappimisel on pakiruumi maht kuni 897 liitrit) ja oma klassi suurim sõitjateruum. Honda ülipraktiline 60 : 40 jaotisega Magic Seats istmesüsteem võimaldab parimat ruumikust ja nutikaid hoiulahendusi. Salongi maksimaalne laadimispikkus on 2480 mm ja maksimaalne laadimiskõrgus 1280 mm.
#000006
Jazzi standardvarustusse kuuluvad püsikiiruse hoidik, soojendusega istmed, automaatsed esituled ja aktiivne linnapidurduse süsteem. Kõrgemate varustustasemete varustusse kuuluvad seitsmetolline audio- ja infosüsteem Honda Connect, tagurdamiskaamera, võtmeta lukustus- ja käivitussüsteem ning täiustatud ohutussüsteemid, nt otsekokkupõrke hoiatussüsteem, sõidurajalt kõrvalekaldumise hoiatussüsteem ja liiklusmärkide tuvastussüsteem.
#000007
Endiselt on kõigil Jazzi varustustasemetel (v.a uuel varustustasemel Dynamic) saadaval 102 hj 1,3-liitrine i-VTECi bensiinimootor.
#000008
Liisingu abil, vana autoga sissemakseks või ühekorraga välja - auto ostmiseks on just nii mitu erinevat võimalust.
#000010
Honda turvalisus väljendub pühendumuses pakkuda sõidukeid, mis on ohutud sõitjatele, kaasliiklejatele ja jalakäijatele.
#000011
Ostule järgneva Honda järelteeninduse võtmesõnaks on mugavus, et luua järjepidevus regulaarsetes hooldustes.
#000012